Personlige+preferanser

=Mine valg=

Når jeg skulle opprette en wiki, så måtte jeg ta noen valg:


 * 1) Hvilken tjener skulle jeg bruke?
 * 2) Innstillinger
 * 3) Layout

Tjenere
Når du skal opprette en wiki, trenger du en wiki-tjener. Det er flere alternativer, og jeg har prøvd ut noen. Det jeg la vekt på når jeg skulle velge wiki var hvor enkelt det var å legge inn tekst, bilder og andre medier og redigere, hvordan wikien var å administrere og om den var reklamefri. Jeg endte opp med wikispaces, som er enkel å administrere og bruke og som kan fåes reklamefri i undervisningsøyemed. Editoren har litt få muligheter, men totalt sett var denne den mest brukervennlige til undervisningsformål etter mitt skjønn.

Tjenere jeg har prøvd ut:
 * wikispaces
 * wikidot
 * wetpaint
 * [|pbworks]

Innstillinger[[image:tillatelser.jpg width="494" height="175" align="right"]]
Ettersom dette er en oppgave som skal vurderes, har jeg valgt å beskytte innholdet mot endring fra andre, men jeg har tillatt kommentarer dersom noen skulle ha lyst til å kommentere mitt arbeid. Det samme valget har vi tatt i naturfagwikien.

Innholdet i denne wikien er lisensiert under creative common (CC)

Layout
Jeg har valgt å dele opp emnet og legge underkategoriene over flere sider. Jeg håper at det gjør det enklere å navigere.

=Mine erfaringer= Oppgaven med å forklare hvordan en wiki kan brukes i skolen har vært lærerik og nyttig i forhold til bruk av wiki i egen undervisning. Jeg har erfart at det å sette seg inn i mediets egenart og knytte det opp imot teorier gjør at en kan få mer ut av enn om mediet brukes som et mer tradisjonelt verktøy.

Samtidig med denne oppgaven startet, vi med å bruke wiki i naturfag på vg1. Det har vært nyttig å prøve ut i praksis. Det som jeg ser fra andre sine wikier og som jeg erfarer selv, er at elevene er flinke til å produsere innhold på sidene, men de er forsiktige med å kommentere hverandres sider. Her trenger vi et skifte i klassekulturen, vi må trene elevene til å vurdere hverandre slik at det ikke blir noe skremmende. Kanskje vi burde ta det med i vurderingen, den refleksjonen elevene viser overfor andres arbeid.

Praktiske erfaringer knyttet til dette prosjektet viser at det er viktig å utforske de tekniske finessene i wikien på forhånd. Jeg hadde elever som kom og sa: "Vi får ikke til å plassere bildene der vi vil." Jeg visste at det klarte jeg, men så viste det seg at det ikke lot seg gjøre i alle nettlesere. Så det kan en være oppmerksom på. Det fungerer godt i Firefox, IE og Safari, men ikke i Google Chrome så langt vi har erfart. Den praktiske utprøvingen hat tilført oppgaven en verdi som en ikke kunne oppnådd med en ren teoretisk tilnærming, samtidig som den teoretiske bakgrunnen gjør at bevisstheten om hvordan verktøyet tas i bruk og gir pedagogisk merverdi.

Har du lyst til å vite mer om studiet, Master IKT i læring kan du besøke nettsiden til Høgskolen Stord/Haugesund på http://www.hsh.no/studier/master.htm og se denne filmen:

media type="youtube" key="wn0oilM9bdw" height="385" width="480" align="center"